Na temelju članka 16. i 46. Statuta Grada Rijeke („Službene novine Primorsko-goranske županije“ broj 24/09, 11/10 i 5/13 i „Službene novine Grada Rijeke“ broj 7/14, 12/17, 9/18 i 11/18-pročišćeni tekst) Gradsko vijeće Grada Rijeke, na sjednici \_\_\_\_\_\_\_\_\_\_ godine, donijelo je

**O D L U K U**

**o izmjenama i dopunama Odluke o nagradama Grada Rijeke za posebna postignuća učenika na državnim i međunarodnim natjecanjima, susretima i smotrama**

Članak 1.

U Odluci o nagradama Grada Rijeke za posebna postignuća učenika na državnim i međunarodnim natjecanjima, susretima i smotrama („Službene novine Grada Rijeke“ broj 9/18) u članku 4. stavak 3. mijenja se i glasi:

„Izuzetno od odredbe stavka 1. podstavka 2. ovoga članka:

* osvojena diploma na državnoj smotri ili susretu vrednuje se u razini osvojenog trećeg mjesta, s obzirom na pravilo da se postignuća učenika na istima ne rangiraju,
* za osvojena postignuća na području glazbe i plesa vrednuje se samo prva osvojena nagrada u razini osvojenog prvog mjesta na državnoj razini natjecanja.“

Članak 2.

U članku 6. stavak 2. mijenja se i glasi:

„Uz pisano priznanje, učeniku i svakom članu ekipe se dodjeljuje i prigodni poklon, dok se za postignuće ekipe koja broji šest i više učenika dodjeljuje i zajednička plaketa za ustanovu.“

Članak 3.

Članak 7. mijenja se i glasi:

„Nagrada se dodjeljuje najkasnije do kraja tekuće školske godine za postignuće u prethodnoj školskoj godini.“

Članak 4.

U članku 8. stavku 3. riječ: „lipnju“ zamjenjuju se riječju: „prosincu“.

Članak 5.

U članku 9. stavku 3. u podstavku 5. iza riječi: „priznanja“ dodaje se zarez i riječi: „ljestvica poretka i slično.“

Članak 6.

Ova Odluka stupa na snagu osmoga dana od dana objave u „Službenim novinama Grada Rijeke“.